Dobrica Ćosić
Dobrica Ćosić (29. decembar 1921 – 18. maj 2014) bio je jugoslavenski i srpski pisac, romansijer i esejista, politički i nacionalni teoretičar i redovni član SANU. Bio je prvi predsjednik Savezne Republike Jugoslavije od 1992. do 1993. Ranije je bio narodni poslanik u skupštinama NR Srbije i SFRJ od 1945. do 1957. Ćosić je ponekad nazivan "ocem nacije". Više od 50 godina bio je u braku sa suprugom Božicom, do njene smrti 2006. Godine 1954. dobio je kćer Anu i ima dvoje unuka: Milenu (1981) i Nikolu (1982). Zbog bolesti, 9. maja 2013. godine, izjavio je da se povlači iz javnosti, te da neće više davati intervjue, niti komentarisati zbivanja na političkoj sceni Srbije, riječima: ...Sve što sam imao da kažem, napisao sam u svojim knjigama. U njima su svi moji stavovi...